open-index/open-wikipedia-markdown huggingface dataset:
Air Chinan lento 129

**Air Chinan lento 129**  oli Air Chinan reittilento Pekingistä, Kiinasta Busaniin, Etelä-Koreaan. Lennolla 15. huhtikuuta 2002 käytetty Boeing 767-200ER törmäsi Dodtae-vuoren rinteeseen viiden kilometrin päässä Busanin Gimhaen kansainväliseltä lentoasemalta. Onnettomuuslennolla oli 155 matkustajaa ja 11 miehistön jäsentä, joista kaikkiaan 129 kuoli onnettomuudessa. onnettomuudesta selvisi hengissä 36 matkustajaa ja koneen kapteeni.

## Tapahtumat
Lento 129 lähti Pekingistä kello 8.37 paikallista aikaa, ja matkalentovaihe sujui ongelmitta. Toinen perämies otti yhteyden Gimhaen lähestymislennonjohtoon kello 11.06. Lennonjohtaja antoi lennolle luvan laskeutua 6&nbsp;000 jalan korkeudelle ja ilmoitti käytössä olevaksi kiitotieksi 36L, jolle lennolla 129 oli suora lähestymisreitti. Kolme minuuttia myöhemmin lennonjohtaja kertoi kuitenkin tuulen kääntyneen niin, että käyttöön tulikin vastakkaiseen suuntaan kulkeva kiitotie 18R. Sille laskeutuakseen miehistön oli ensin lähestyttävä kiitotietä 36L, lennettävä sen yli ja käännyttävä ympäri. Kukaan lentäjistä ei ollut aiemmin tehnyt tällaista lähestymistä Busanissa.

Miehistö aloitti kello 11.17 ILS-lähestymisen kiitotielle 36R, ja heille annettiin lupa laskeutua 700 jalan korkeudelle. Miehistö laski laskutelineet ja -siivekkeet. Lähestymislennonjohtaja ohjeisti heitä ottamaan yhteyden Busanin lennonjohtoon ja tekemään kaarroksen lännen kautta. Kapteenin ohjeiden mukaisesti perämies sammutti autopilotin ja käänsi konetta vasemmalle, minkä jälkeen autopilotti käynnistettiin uudelleen. Miehistö ohitti kiitotien pään kello 11.20.02 ja alkoi ottaa aikaa paluukäännöksen alkuun.

Kapteeni otti koneen ohjaukseensa kello 11.20.17 ja sanoi aloittavansa käännöksen takaisin kohti kiitotietä. Hän aloitti hitaan, laajan käännöksen, ja perämies alkoi hoputtaa häntä kääntämään konetta nopeammin. Kapteeni sammutti autopilotin kello 11.20.32 ja käänsi konetta jyrkemmin oikealle, mutta heikon näkyvyyden vuoksi miehistö ei saanut näköyhteyttä kiitotiehen. Perämies neuvoi kapteenia keskeyttämään lähestymisen, mutta tämä ei reagoinut. Kello 11.21.15 hän käski kapteenia tekemään ylösvedon. Koneen nokka nousi 11 astetta ylöspäin, mutta moottoritehoja ei lisätty. Kaksi sekuntia myöhemmin kone törmäsi vuoreen 4,6 kilometrin päässä lentoasemalta.

## Onnettomuuden syyt
Onnettomuuden tutkintalautakunta totesi onnettomuuden pääasiallisina aiheuttajina olleen miehistön tekemät virheet. Miehistö yritti kaarroslähestymistä huonossa näkyvyydessä, vaikka he eivät olleet tietoisia laajarunkokoneille asetetuista näkyvyysminimeistä, eivätkä he lähestymistä valmistellessaan käyneet läpi lähestymisen keskeyttämistä seuraavia toimia, vaikka heidän koulutuksensa ja Air Chinan toimintaohjeistus niin määräsivät. Kaarroksen aikana miehistö menetti tilannetajunsa ja päätyi turvallisen alueen ulkopuolelle paluukäännöksen viivästyttyä. He eivät keskeyttäneet lähestymistä menetettyään näköyhteyden kiitotiehen, eikä kapteeni keskeyttänyt lähestymistä perämiehen hetkeä ennen törmäystä antamista kehotuksista huolimatta.

## Lähteet
Graciaksen diskografia

Tämä on rap-artisti Graciaksen diskografia.

## Albumit

## EP:t

## Singlet

## Mixtapet

## Musiikkivideot

* *HKI (2010)*
* *Feel Free (2011)*
* *Mon€y (2011)*
* *40k Volts (2012)*
* *Night Shift (2012)*
* *Bars (2012)*
* *Night Shift [DJ Kridlokk -remix] (2012)*
* *Let Myself Go (2013)*
* *Emptier Streets (2013)*
* *Sacred Order Of The Pen (2013)*
* *Mist Sä Tuut? (2014)*
* *Levels (2014)*
* *Slow It Down (2014)*
* *Repent (2014)*
* *OD Cumulus (2014)*
* *I Am (2014)*
* *Mist Sä Tuut? Pt.2 (2016)*
* *Entä Sä (2017)*
* *Ei Mitään Järkee (2018)*
* *Tyylit (2020)*
* *Ajaton (2020)*

## Vierailijana
Kratinos

**Kratinos** (, ) voi viitata seuraaviin:

* Kratinos vanhempi (n. 520–423 eaa.), vanhan komedian komediakirjailija
* Kratinos nuorempi (300-luku eaa.), keskikomedian komediakirjailija
* Kratinos, grammaatikko
* Kratinos (500-luku), oikeustieteilijä
* Kratinos, taidemaalari

## Lähteet
Kratinos nuorempi

**Kratinos nuorempi** (, ; toimi n. 350–324 eaa.), oli antiikin kreikkalainen komediakirjailija, joka edusti niin kutsuttua keskikomediaa.

Kratinos oli muun muassa filosofi Platonin aikalainen ja toimi näin 300-luvun eaa. puolivälin tienoilla ja vielä niinkin myöhään kuin 324 eaa. Hänen näytelmänsä eivät ole säilyneet nykyaikaan. Niistä tunnetaan nimeltä seuraavat:

* *Gigantit* ()
* *Kheiron* ()
* *Omfale* () (kyseenalainen)
* *Theramenes* ()
* *Väärä vaihdokki* ()

On mahdollista, että osa vanhemman Kratinoksen nimiin laitetuista näytelmistä oli todellisuudessa nuoremman kirjoittamia.

## Lähteet
Theodektes nuorempi

**Theodektes nuorempi** (, ; 300-luku eaa.) oli antiikin kreikkalainen reettori, joka oli vanhemman Theodekteen poika.

Thodektes nuoremman elämästä ei tiedetä antiikin lähteistä käytännössä mitään. *[[Suda]]n* mukaan hän kirjoitti ylistyspuheen Aleksanteri Epeiroslaiselle, historiallisen muistelmateoksen (), teoksen barbarikansojen tavoista (), seitsemän kirjaa käsittäneen tutkielman retoriikasta () sekä monia muita teoksia.

## Lähteet
Ferekrates

**Ferekrates** (, ) oli antiikin kreikkalainen komediakirjailija, joka edusti niin kutsuttua vanhaa komediaa. Hän oli kotoisin Ateenasta.

## Elämä

Ferekrates oli komediakirjailijoiden Kratinos, Krates, Eupolis, Platon ja Aristofanes aikalainen. Näistä hän oli kahta ensimmäistä jonkin verran nuorempi ja muita jonkin verran vanhempi. Ferekrates toimi alun perin näyttelijänä Krateen näytelmissä, ja alkoi myöhemmin kirjoittaa omia komedioitaan, joissa jäljitteli tämän tyyliä. Hän sai ensimmäisen voittonsa näytelmäkilpailuissa Theodoroksen arkonttikaudella vuonna 438 eaa.

Muutoin Ferekrateen elämästä ei tiedetä antiikin lähteistä juuri mitään. Lähteissä hänet on joskus sekoitettu Krateeseen ja Ferekydeehen.

## Näytelmät

Ferekrates seurasi ilmeisesti Krateen esimerkkiä siinä, että alkoi kehittää komedioihin varsinaisia juonia, jolloin niissä oli myös enemmän näytelmällisyyttä kuin aiemman komedian lähinnä henkilöönmenevässä pilkanteossa. Säilyneiden katkelmien perusteella hänen juonensa ovatkin olleet oivaltavia ja omaperäisiä. Hänen kieltään on kuvattu elegantiksi ja attikalaisemmaksi kuin monilla muilla, vaikkakaan se ei ole yhtä puhdasta kuin esimerkiksi Aristofaneella.

Ferekrateen nimiin laitetaan eri lähteissä joko 16 tai 18 komediaa. Nimeltä tiedetään seuraavat:

* *Akat* ()
* *Helyt* ()
* *Keittiö* () eli *Kokoyön juhla* ()
* *Korianno* ()
* *Muurahaisihmiset* ()
* *Orjaopettaja* ()
* *Petale* ()
* *Sintit* () (nimi viittaa kirjailijan keksimään manalassa käytettyyn rahayksikköön)
* *Tyrannia* ()
* *Unohtelevainen* () eli *Meri* ()
* *Vale-Herakles* ()
* *Villit* () (420 eaa.)
* *Yksinasujat* ()

Kyseenalaisia ja mahdollisesti epäperäisiä ovat:

* *Hyvät* ()
* *Kaivosmies* ()
* *Kheiron* ()
* *Persialaiset* ()

Mielenkiintoisin näytelmistä on *Villit*, johon filosofi Platon viittaa dialogissaan *[[Protagoras (dialogi)|Protagoras]]*. Se esitettiin Lenaia-juhlassa vuonna 420 eaa. Platon käyttää näytelmän kuoroa, jonka muodostivat jonkinlaiset villit, sivistyksestä ja laeista osattomat barbaarit, esimerkkinä havainnoillistaessaan sivistyksen ja barbarismin eroa. Näytelmä itsessään vaikuttaa kritisoineen ateenalaista yhteiskuntaa tällaisen villijoukon kautta.

Ferekrateen nimiin laitettiin oma runomitta, ferekrateus. Hän kehuskeli itse keksinnöllään kyseisessä mitassa kirjoitetuilla säkeillä:

Runomitta voidaan nähdä eräänlaisena khoriambina. Ferekrates itse kutsuu sitä anapestiseksi mitaksi, ja se voidaan ehkä tulkita myös sellaiseksi; mutta tämä voi viitata myös siihen, että hän käytti sitä näytelmien parabasis-osuuksissa, jotka olivat alun perin yleensä anapestimitassa.

## Lähteet
Hans Thorszelius

**Hans Thorzelius** (s. 19. helmikuuta 1944) on ruotsalainen uransa päättänyt kartanlukija. Hän kilpaili ralliautoilun MM-sarjassa vuosina 1973–1986 kaikkiaan 77 kilpailussa. Jo ennen MM-sarjan perustamista hän kilpaili huipputasolla ja kaiken kaikkiaan hänelle kertyi urallaan 100 starttia.

## Ura
Ensimmäisen rallinsa Thorzelius toimi EM-sarjaan kuuluneessa KAK-rallyssa Ragnar Gyhleniuksen kartanlukijana vuonna 1966. Ensimmäisen voittonsa hän saavutti vuonna 1969 Åke Anderssonin kartanlukijana Ruotsin kansallisen sarjan Roslagsvalssen rallissa. Ensimmäinen palkintopallisijoitus EM-tasolla tuli Björn Waldegårdin kartanlukijana vuoden 1970 Portugalin rallissa, jossa pari sijoittui kolmanneksi. Yhteistyö Waldegårdin kanssa sai jatkoa satunnaisesti myös seuraavina vuosina ja vuodesta 1973 lähtien aina vuoteen 1985 Thorzerlius toimi liki vakituisesti Waldegårdin kartanlukijana MM-ralleissa. Viimeisen MM-rallinsa Thorzelius ajoi vuonna 1986 australialaisen Steve Millenin kartanlukijana Yhdysvalloissa ajetussa Olympus-rallissa.

Tömän jälkeen Thorzelius osallistui vielä vuonna 2012 Björn Waldegårdin kanssa San Marinon Rallyshowhun Historic-luokassa sekä nolla-autona Itävallan Walderviertel ralliin.

## Voitot
### EM-rallit
* Etelä-Ruotsin ralli 1978 (Björn Waldegård) Ford Escort RS
* Boucles de Spa 1985 (Björn Waldegård) Audi Quattro A2
### MM-rallit
* Ruotsin ralli 1975 (Björn Waldegård) Lancia Stratos HF
* Sanremo ralli 1975 (Björn Waldegård) Lancia Stratos HF
* Sanremo ralli 1976 (Björn Waldegård) Lancia Stratos HF
* Safari-ralli 1977 (Björn Waldegård) Ford Escort RS
* Akropolis-ralli 1977 (Björn Waldegård) Ford Escort RS
* RAC-ralli 1977 (Björn Waldegård) Ford Escort RS
* Ruotsin ralli 1978 (Björn Waldegård) Ford Escort RS
* Akropolis-ralli 1979 (Björn Waldegård) Ford Escort RS
* Criterium Molson du Quebec 1979 (Björn Waldegård) Ford Escort RS
* Norsunluurannikon ralli 1980 (Björn Waldegård) Mercedes Benz 450 SLC
* Uuden Seelannin ralli 1982 (Björn Waldegård) Toyota Celica GT
* Norsunluurannikon ralli 1983 (Björn Waldegård) Toyota Celica TwinCam
* Safari-ralli 1984 (Björn Waldegård) Toyota Celica TwinCam

## Lähteet
* Hans Thorzeliuksen ura eWRC:ssa

### Viitteet
Rasbora arundinata

**Rasbora arundinata** on seeprakalojen (Danionidae) heimoon kuuluva kalalaji. Sen tieteellinen lajinimi *arundinata* tulee latinan sanasta 'arundito' ja viittaa lajin kylkien mustaan, kaislan lehteä muistuttavaan raitaan. Lajin kuvaili tieteelle Daniel Lumbantobing vuonna 2014. Lumbantobing oli 2006 mukana löytämässä sen holotyyppiä ja paratyyppejä Indonesiasta, Acehin provinssista Sumatrasta. *Rasbora arundinata* -lajin standardipituus vaihtelee noin 4,3 ja 8,6 senttimetrin, kokonaispituus 13,5 ja 14,2 senttimetrin ja ruumiin korkeus 2,2 ja 2,9 senttimetrin välillä. Pään on 2,4–2,8 senttimetrin mittainen, 4,7–5,8 senttimetriä leveä ja 5,9–7,2 senttimetriä korkea. Kalan kylkiviiva on täydellinen, ja sen 12:nnen suomun kohdalta alkaa vatsaevät. Kylkiviivan 13:nnen suomun kohdalla alkaa selkäevä 18:nnen ja 19:nnen suomujen välissä on peräevän alkukohta. Väritys on ruumiin yläosissa vaaleanruskea ja vatsaosissa valkea. *Rasbora arundinataa* tavataan luoteis-Sumatrassa Tripa Jaya-, Alas- ja Kluet-joissa.

## Lähteet
Mustaeväkampela

**Mustaeväkampela** (*Glyptocephalus cynoglossus*) on oikeasilmäkampeloiden (Pleuronectidae) heimoon kuuluva merivesissä elävä kalalaji.

## Koko ja ulkonäkö

Mustaeväkampela kasvaa tavanomaisesti alle 40 senttimetrin mittaiseksi, mutta suurimmillaan se voi olla jopa 60 senttimetrin pituinen ja painaa 2,5 kilogrammaa. Mustaeväkampelan kylkiviiva on täysin suora. Silmät sijaitsevat oikealla puolella, joka on harmaanruskea ja tummien läikkien peittämä. Toinen puolisko taas on vaaleansininen ja läpikuultava. Mustaeväkampelan selkäevä alkaa silmän kohdalta ja päättyy pyrstön varteen. Peräevä on lähes yhtä pitkä; se ulottuu rintaevästä pyrstön varteen. Vaalean rintaevän kärjessä on musta laikku.

## Levinneisyys ja elinympäristö
Mustaeväkampelaa tavataan Atlantin valtamerellä sekä yleisenä Euroopassa. Lajin elinympäristöä ovat pehmeät hiekka- ja liejupohjat 50–1400 metrin syvyydessä 2–6 asteen lämpöisissä vesissä. Kansainvälinen luonnonsuojeluliitto IUCN on luokitellut mustaeväkampelan vaarantuneeksi lajiksi.

## Ravinto ja elintavat
Mustaeväkampela käyttää ravinnokseen pieniä kaloja, kuten tokkoja, tuulenkaloja ja sillikaloja, sekä katkoja ja muita nilviäisiä ja äyriäisiä. Laji tulee sukukypsäksi keskimäärin 30,4 senttimetrin mittaisena. Kuteminen tapahtuu toukokuun ja syyskuun välisenä aikana noin 70–160 metrin syvyydessä. Naaras voi munia kerralla jopa 500 000 munaa, joiden läpimitta on noin 1 millimetri. Poikaset kuoriutuvat muutaman viikon kuluttua. Ne ovat kuoriutuessaan noin puolisenttisiä.

## Lähteet
Treat You Better

**Treat You Better** on kanadalaisen laulajan-lauluntekijän Shawn Mendesin musiikkikappale. Sen julkaisi Island Records hänen toisen, Illuminate-studioalbumin ensimmäisenä singlenä 3. kesäkuuta 2016. Kappaleen ovat sanoittaneet Mendes, Teddy Geiger sekä Scott Harris, joista Geiger myös tuotti sen Dan Romerin sekä DJ "Daylight" Kyriakidesin kanssa. Kappaleen musiikkivideo julkaistiin 12. heinäkuuta 2016 ja se kertoo tarinan väkivaltaisesta parisuhteesta.

"Treat You Better" sai pääosin positiivisen vastaanoton musiikkikriitikoilta, monien nimettyä sen yhdeksi vuoden 2016 parhaimmista musiikkikappaleista. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon Australiassa, Itävallassa, Ruotsissa, Saksassa, Skotlannissa, Sloveniassa ja Tanskassa sekä kymmenen parhaan joukkoon kymmenessä muussa valtiossa kuten Irlannissa, Kanadassa, Norjassa, Portugalissa ja Yhdysvalloissa. Mendes esitti kappaleen ensimmäisen kerran livenä vuoden 2016 iHeartRadio Much Music Video Awardsissa. Sen jälkeen hän on esittänyt kappaleen livenä muun muassa The Tonight Showssa 12. heinäkuuta ja American Music Awardsissa 20. marraskuuta 2016.

## Lähteet
Kirjallisuusvuosi 1805

**Kirjallisuusvuosi 1805** käsittelee vuoden 1805 tärkeitä kirjallisuuden tapahtumia, uutisia ja julkistuksia.

## Tapahtumia
* Ilmajokelainen Samuel Rinta-Nikkola kopioi käsin vuosien 1794–1805 välillä yhteensä 32 uskonnollista kirjaa. Hän kuului Pohjanmaan mystikkoihin, jotka olivat tavallisia talonpoikia tai käsityöläisiä ja jotka levittivät uskonnollista kirjallisuutta käsin kopioimalla. 

## Julkaisuja
* Sophie Cottin &ndash; *Mathilde, ou Mémoires tirés de l'histoire des croisades*
* Jean-Baptiste Cousin de Grainville &ndash; *Le Dernier Homme*
* Denis Diderot &ndash; *Le Neveu de Rameau ou La Satire seconde* (postuumisti ilm. romaani)
* Fabian Steinheil &ndash; *Aflidne Excellencen grefve Steinheils Karta öfver Wiborgs län 1805*
* Johann Gottfried Seume &ndash; *Mein Sommer im Jahre 1805* (matkakuvaus)

## Palkintoja

## Lähteet
Ad Astra (elokuva)

**Ad Astra** on vuonna 2019 ensi-iltansa saanut tieteisdraamaelokuva, jonka on ohjannut James Gray. Sen pääosia esittävät Brad Pitt, Tommy Lee Jones, Ruth Negga, Liv Tyler ja Donald Sutherland.

Elokuva sai parhaan äänityksen Oscar-ehdokkuuden vuoden 2020 gaalassa.

## Näyttelijät

## Lähteet

## Aiheesta muualla
* Viralliset kotisivut
*
Mercy (Shawn Mendesin kappale)

**Mercy** on kanadalaisen laulajan-lauluntekijän Shawn Mendesin musiikkikappale. Sen julkaisi Island Records ensin promosinglenä 18. elokuuta ja lopulta Mendesin toisen, Illuminate-studioalbumin toisena singlenä 18. lokakuuta 2016. Kappaleen ovat sanoittaneet Mendes, Ilsey Juber, Danny Parker ja Teddy Geiger, joista viimeisin myös tuotti sen Jake Goslingin kanssa. Kappaleen musiikkivideon ohjasi Jay Martin ja se julkaistiin 21. syyskuuta 2016.

"Mercy" oli kaupallisesti kohtalainen menestys, sen päästyä singlelistan viiden parhaan joukkoon Portugalissa ja Sveitsissä sekä kymmenen parhaan joukkoon Alankomaissa, Itävallassa, Skotlannissa ja Tanskassa. Mendes esitti kappaleen ensimmäisen kerran livenä The Tonight Show Starring Jimmy Fallonissa 22. syyskuuta 2016.

## Lähteet
Yhdysvaltain poliisi

Poliisi on Yhdysvalloissa erittäin hajautettu.
Maassa on noin 18 000 eri liittovaltion, osavaltion, piirikunnan ja kuntien ja kaupunkien virastoa tai poliisilaitosta hoitamassa poliisitointa.

## Liittovaltio
Yhdysvaltain oikeusministeriö vastaa lainvalvonnasta korkeimmalla tasolla. Sen alaisuuteen kuuluu Yhdysvaltain keskusrikospoliisi (FBI), Yhdysvaltain huumepoliisi (DEA), Bureau of Alcohol, Tobacco, Firearms and Explosives (ATF), United States Marshals Service eli liittovaltion sheriffi sekä Yhdysvaltain vankeinhoitolaitos.

Yhdysvaltain kotimaan turvallisuusvirasto on toinen ministeriö jolla on poliisitoimeen kuuluvia tehtäviä. 
Sen alaisuudessa ovat Yhdysvaltain tulli- ja rajavartiolaitos, Maahanmuutto ja tulli, Yhdysvaltain salainen palvelu ja Yhdysvaltain rannikkovartiosto.

Yhdysvaltain liittovaltioluonteen mukaisesti Yhdysvaltain perustuslaki kieltää liittovaltiota hoitamasta yleisiä poliisin tehtäviä, vaan tämä valta on hajautettu osavaltioille.

## Osavaltio
Osavaltion poliisi (State Police, State Patrol, Highway Patrol) tunnetaan lähinnä liikennepoliiseina, jotka valvovat liikennettä moottoriteillä. He myös suojaavat osavaltion kuvernööriä.

## Piirikunta
Piirikuntien (*county*, Louisianassa *parish*, Alaskassa *borough*) poliisin toimenkuva on jaettu kuntien poliisilaitoksen kanssa. Tyypillisesti piirikunnan poliisi hoitaa etsintäkuulutuksia, oikeustalojen suojelun ja vankien kuljetuksen.

Piirikunnan poliisi hoitaa myös muuta poliisitointa alueilla joilla ei ole varaa perustaa omaa poliisilaitosta tai kunnallishallinnottomilla alueilla.

Piirikunnan poliisipäälliköstä käytetään nimitystä seriffi. Hän on tyypillisesti vaaleilla valittu poliisipäällikkö. Seriffeillä on yleensä intressi toimia säästäväisesti asemansa pitääkseen.

Suurin piirikunnan poliisilaitos on County of Los Angeles Sheriff's Department (LASD), jolla on 18 000 työntekijää.

## Kunta
Isommissa kaupungeissa voi olla useita erillisiä poliisilaitoksia eri alueille tai hoitamassa eri tehtäviä, kuten lentokenttäpoliisi, yliopiston kampuksen poliisi ja joukkoliikenteen poliisi.

Poliisiasemien vahvuudet vaihtelevat muutamasta miehestä useisiin tuhansiin.
New Yorkin poliisi on maan suurin poliisilaitos. Sillä on yli 38 000 poliisia.
Los Angelesin poliisilla on noin 10 000 poliisia ja 3 000 siviilityöntekijää.

Suuremmat poliisilaitokset voivat hoitaa sopimusperusteisesti palkattuna myös pienempien kaupunkien poliisitointa.

## Lähteet

## Aiheesta muualla
Mats Kihlström

**Mats Kihlström** (s. 3. tammikuuta 1964 Smedjebacken) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta vuoden 1988 olympialaisissa ja neljissä MM-kilpailuissa, joissa hän saavutti yhden olympiapronssin, yhden maailmanmestaruuden ja yhden MM-hopean. Vuonna 1982 hän oli voittamassa alle 18-vuotiaiden Euroopan-mestaruutta. Hän edusti kotimaassaan Södertälje SK:ta kausina 1981–1984 ja 1986–1993 sekä Brynäs IF:ää kausina 1984–1986.

NHL-seura Calgary Flames varasi Kihlströmin vuoden 1982  kuudennella kierroksella 118. varausvuorolla mutta Kihlström ei koskaan pelannut NHL:ssä.

Mats Kihlströmin pojista Lukas Kilström on pelannut jääkiekkoa Ruotsin pääsarjassa.

## Lähteet
Vilho Kosunen

**Vilho Kosunen** (25. toukokuuta 1875 Varkaus – 15. marraskuuta 1916 Vaasa) oli suomalainen näyttelijä.

## Ura
Kosunen työskenteli ennen näyttämöuraansa rautateillä. Hän debytoi näyttelijänä 1896 Vaasassa ja palveli Vaasan Työväen Teatteria viitisentoista vuotta. Kosunen näytteli etupäässä koomisia rooleja, kuten Tolari (*[[Tukkijoella (näytelmä)|Tukkijoella]]*), ukko Heinecke (*Kunnia*), ukko Barbo (*Sirkka*) ja Rasmus (*Sunnuntaipäivä Amagerilla*).

## Lähteet
*

### Viitteet
Lady Wood

**Lady Wood** on ruotsalaislaulaja Tove Lon toinen studioalbumi. Se julkaistiin Island Recordsin kautta 28. lokakuuta 2016. Albumi on kaksiosainen konseptialbumi.

## Arvostelut
* *[[NME]]*: 
* *[[Pitchfork]]*: 7,0/10
* *[[Rolling Stone]]*: 
* Soundi: 

## Listasijoitukset

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Ahvenanmaanruotsi

**Ahvenanmaanruotsi** on yksi ruotsin kielen murreryhmistä, jota puhutaan Ahvenanmaalla. Maantieteellisessä mielessä ahvenanmaanruotsia voidaan pitää itäruotsin varianttina, mutta murre on lähempänä Uplannin murretta ja muita Sveanmaan murteita kuin Manner-Suomessa puhuttavia suomenruotsin variantteja. 

Ahvenanmaa on yksikielinen, ja kieli ja kulttuuri on suojattu itsehallintolailla. Ahvenanmaan maantieteellinen sijainti Manner-Suomen ja Ruotsin välillä heijastuu myös kieleen: ahvenanmaanruotsissa on piirteitä sekä ruotsinruotsista että suomenruotsista. Lisäksi kielestä löytyy jälkiä suomen, venäjän ja englannin kielistä.

Ahvenanmaanruotsissa on sisäisiäkin eroja. Länsi-Ahvenanmaalla puhuttava ruotsi, erityisesti Eckerön kunnassa, on lähimpänä Uplannin murteita, kun taas Itä-Ahvenanmaalla (Ahvenanmaan saaristo) puhuttava ruotsi on lähimpänä muita suomenruotsin variantteja.

## Piirteitä
Ahvenanmaanruotsissa on säilynyt monia arkaaisia sanoja ja ilmaisuja. Esimerkiksi seuraava ilmaisu *"Gå ti bykstugan och hämt ett ämbar."* (*Mene pyykkituvalle ja hae sanko.*) on ruotsinruotsiksi *"Gå till tvättstugan och hämta en hink."*. Joillakin sanoilla on eri, harvaanjohtava merkitys Ahvenanmaalla kuin Ruotsissa. Esimerkki sana *semla* viittaa Ruotsissa laskiaispullaan mutta Ahvenanmaalla sämpylään. Joidenkin sanojen merkitys eroaa vain vähän. Esimerkiksi *pannkaka* on ruotsinruotsissa ohut mutta ahvenanmaanruotsissa paksumpi pannukakku.  

Tyypillisellä ahvenanmaalaisella kaksoisgenetiivisellä ilmaisulla *"Vemses flicka/pojke är du då?" ('Kenes tytär/poika sinä olet?')* kysytään olettaen, että tunnetaan vanhemmat, mikä on pienessä yhteiskunnassa todennäköistä.  

Sanan *inte ('ei')* korvaavat sanat *int* ja *inga*. Ruotsinruotsin sanat *skulle* ja *måste* typistyvät muotoihin *sku* ja *måst*.

Kuten suomenruotsista, ahvenanmaanruotsista puuttuu tonaalinen sana-aksentti.   

## Ääninäyte

Eckerön murre nauhoitettu vuonna 2006 (tiedostossa transkriptio).

Föglön murre nauhoitettu vuonna 1971 Per Henrik Solstrandin toimesta.

## Lähteet

## Aiheesta muualla
* Pieni ahvenanmaanruotsin sanakirja  
* Ordbok över Finlands svenska folkmål – Suomenruotsin murteiden sanakirja
Starboy (kappale)

**Starboy** on kanadalaislaulajan The Weekndin musiikkikappale, jolla vierailee myös ranskalainen elektronisen musiikin duo Daft Punk. Sen julkaisivat XO sekä Republic Records The Weekndin kolmannen, kappaleen nimeä kantavan studioalbumin ensimmäisenä singlenä 22. syyskuuta 2016. Kappaleen ovat sekä sanoittaneet että tuottaneet The Weeknd, Daft Punk, Doc McKinney ja Henry "Cirkut" Walter, Jason Quennevillen toimiessa puolestaan vastaavana sanoittajana. "Starboy" on lajityypiltään R&B ja elektropop -kappale, jonka sanat käsittelevät julkkiselämän ylellisyyttä. Kappaleen musiikkivideon ohjasi Grant Singer ja se julkaistiin The Weekndin vevo-kanavalla 28. syyskuuta 2016.

"Starboy" oli kaupallisesti valtava menestys, sen päästyä singlelistan kärkeen viidessätoista eri valtiossa kuten Belgiassa (Vallonia), Norjassa, Ranskassa, Ruotsissa, Tanskassa ja Yhdysvalloissa. Lisäksi se on myynyt Kanadassa ja Ranskassa timanttia.

## Lähteet
Hanna Kunnas

**Hanna Kunnas** (2. syyskuuta 1869 Kuopio – 14. maaliskuuta 1948) oli suomalainen näyttelijä.

## Ura
Kunnaksen vanhemmat olivat K. G. Blomqvist ja Johanna Hoffrén. Hän aloitti näyttelijän uransa August Aspegrenin Kansan Teatterissa ja siirtyi Suomalaiseen Teatteriin syksyllä 1891. Vietettyään muutamia vuosia Pohjois-Amerikassa Kunnas palasi Suomeen ja liittyi Tampereen Työväen Teatteriin.

Kunnas näytteli muun muassa Johannan roolin Minna Canthin *[[Työmiehen vaimo]]ssa* ja Riikan roolin Canthin  tragediassa *[[Anna Liisa]]*. Kunnaksella oli roolitehtäviä myös klassisissa näytelmissä *[[Elinan surma]]*, *[[Kuinka äkäpussi kesytetään]]* ja *[[Nummisuutarit]]*. Molièren komediassa *Lääkäri vastoin tahtoaan* Kunnas näytteli Lucinden osan.

Kunnas antoi lausuntailtoja ympäri Suomen. Hän esitti pääasiallisesti Ivan Krylovin satuja.

## Lähteet
*

### Viitteet
Erik Pöysti (ohjaaja)

**Erik Mikael Pöysti** (s. 20. elokuuta 1955 Helsinki) on suomalainen teatteriohjaaja ja opettaja.

## Ura
Pöysti opiskeli Teatterikorkeakoulussa 1977–1981. Hän työskenteli kiinnitettynä ohjaajana Svenska Teaternissa 1981–1983 ja 1984–1988 sekä Lilla Teaternissa 1983–1984. Vuodesta 1988 alkaen Pöysti on toiminut vapaana taiteilijana.

Pöysti opetti teatteritaiteita Västra Nylands folkhögskolassa 1995–2005, minkä jälkeen hän työskenteli opettajana Yrkeshögskolan Sydvästissä.

Pöystin teatteriohjauksista mainittakoon *Noréns Modet att döda* (1984), *Ronja Rövardotter* (1987), *Shirley Valentine* (1991), *I väntan på Godot* (2000) ja *Den stora rollen* (2001).

## Perhetausta
Erik Pöysti on karjalaista ja suomenruotsalaista sukujuurta. Hänen vanhempansa Lasse Pöysti ja Birgitta Ulfsson olivat näyttelijöitä. Myös hänen veljensä Tom, vanhempi tyttärensä Alma ja poikansa Oskar ovat näyttelijöitä. Pöysti avioitui 1980 toimittaja Tua Rannisen kanssa.

## Lähteet
*
*

## Aiheesta muualla
*Näytelmät.fi: Erik Pöysti
*Helsingin Sanomat: Pöystit yhdessä näyttämölle (17.2.2000)
I Feel It Coming

**I Feel It Coming** on kanadalaislaulajan The Weekndin musiikkikappale, jolla vierailee myös ranskalainen elektronisen musiikin duo Daft Punk. Sen julkaisivat XO ja Republic Records The Weenkndin kolmannen, Starboy-studioalbumin toisena singlenä 24. marraskuuta 2016. Tätä ennen kappale oli julkaistu jo promosinglenä kappaleen "Party Monster" kanssa 18. marraskuuta 2016. Kappaleen ovat sanoittaneet The Weeknd, Daft Punk, Doc McKinney, Cirkut sekä Eric Chedeville ja sen tuotti Daft Punk, The Weekndin, McKinneyn ja Cirkutin toimiessa puolestaan vastaavina tuottajina. Kappaleen musiikkivideon ohjasi Warren Fu ja se julkaistiin The Weekndin vevo-kanavalla 9. maaliskuuta 2017.

"I Feel It Coming" sai positiivisen vastaanoton musiikkikriitikoilta, jotka kehuivat sen melodiaa. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon kolmessatoista eri valtiossa kuten Argentiinassa, Norjassa, Ranskassa, Ruotsissa, Tšekissä ja Yhdysvalloissa. Lisäksi se on myynyt Italiassa kaksinkertaista, Australiassa ja Ruotsissa kolminkertaista, Yhdysvalloissa nelinkertaista sekä Kanadassa viisinkertaista platinaa. Ranskassa kappale on myynyt jopa timanttia.

## Lähteet
Alma Pöysti

**Alma Ilona Pöysti** (s. 16. maaliskuuta 1981 Helsinki) on suomalainen näyttelijä. Hän on taustaltaan suomenruotsalainen. Pöysti on näytellyt sekä Suomen että Ruotsin teattereissa. Pöysti on palkittu kahdesti Jussi-palkinnolla päärooleistaan elokuvissa *[[Tove (elokuva)|Tove]]* (2020) ja *[[Neljä pientä aikuista]]* (2023). Hän sai kansainvälistä näkyvyyttä roolistaan Aki Kaurismäen elokuvassa *[[Kuolleet lehdet (elokuva)|Kuolleet lehdet]]* (2023), josta hän sai Golden Globe -ehdokkuuden.

## Ura
Pöysti valmistui näyttelijäksi Teatterikorkeakoulusta 2007. Hän on tehnyt uraansa ensisijaisesti Svenska Teaternissa. Lisäksi hän on näytellyt Suomen Kansallisteatterissa sekä Göteborgissa, Tukholmassa ja Uppsalassa.

Pöysti sai Aki Kaurismäen draamakomediasta *Kuolleet lehdet* (2023) parhaan naispääosan Golden Globe -ehdokkuuden musikaali- ja komediaelokuvien kategoriassa. *[[Helsingin Sanomat]]* kutsui Pöystin Golden Globe -ehdokkuutta historialliseksi.

Pöystin muita elokuvarooleja ovat olleet Marika Aku Louhimiehen elokuvassa *[[Vuosaari (elokuva)|Vuosaari]]* (2012) ja *[[Tove (elokuva)|Tove]]* (2020), jonka pääroolista Tove Janssonina hänet palkittiin parhaan naispääosan Jussilla. Hän näytteli Tove Janssonia myös Svenska teaternissa 2017, ja muita teatterin päärooleja ovat olleet *Fröken Julie* (2009) ja *Pippi Långstrump* (2010).

Ida Aalberg -säätiö antoi Pöystille nuoren näyttelijän apurahan vuonna 2013 "poikkeuksellisesta rohkeudesta näyttämöllä".

Pöysti on kuuluttanut Helsingin seudun liikenteen pysäkkikuulutukset raitiovaunuissa ja linja-autoissa vuodesta 2015 alkaen.

## Perhetausta
Alma Pöystin isovanhemmat olivat näyttelijät Lasse Pöysti ja Birgitta Ulfsson. Hänen isänsä Erik Pöysti on teatteriohjaaja, äitinsä Tua Ranninen oli *[[Hufvudstadsbladet|Hufvudstadsbladetin]]* toimittaja ja veljensä Oskar Pöysti on näyttelijä. Tom Pöysti on hänen setänsä.

## Filmografia

## Palkinnot ja tunnustukset
* 2013: Ida Aalberg -säätiön vuoden nuoren näyttelijän apuraha poikkeuksellisesta rohkeudesta näyttämöllä.
* 2021: Parhaan naispääosan Jussi-palkinto elokuvasta ''Tove''.
* 2023: Parhaan näyttelijän Dragon Award -palkinto Göteborgin elokuvajuhlilla elokuvasta ''Neljä pientä aikuist''''a''.
* 2024: Parhaan pääosanäyttelijän Jussi-palkinto elokuvasta *Neljä pientä aikuista*.
## Lähteet
*

### Viitteet

## Aiheesta muualla
* 
*YouTube: Alma Pöysti esittää Tove Janssonia ensimmäisessä fiktioelokuvassa Muumien luojasta (Moomin Official)
*YouTube: TOVE av Lucas Svensson på Svenska Teatern i Helsingfors - trailer (Svenska Teatern)
Lars-Gunnar Pettersson

**Lars-Gunnar Pettersson** (s. 8. huhtikuuta 1960 Luulaja) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Calgaryn olympialaisissa 1988, Kanada-cupissa 1987 ja kolmissa MM-kilpailuissa, joissa hän saavutti yhden olympiapronssin, yhden maailmanmestaruuden ja yhden MM-hopean. Pettersson edusti kotimaassaan pääsarjatasolla IF Björklöveniä kausina 1980–1987 ja Luleå HF:ää kausina 1987–1994. Hän voitti Ruotsin-mestaruuden kaudella 1986–1987 ja oli Elitserienin paras maalintekijä kausina 1986–1987 ja 1988–1989.

NHL-seura Edmonton Oilers varasi Petterssonin vuoden 1980  yhdeksännellä kierroksella 174. varausvuorolla mutta Pettersson ei koskaan pelannut NHL:ssä.

## Lähteet
Takayama

**Takayama** () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin pohjoisosassa Hidan seudulla. Idässä kaupungin alue nousee Hidavuorille ja valtaosa siitä onkin metsäistä vuoristoa. Takayaman kantakaupunki on rakentunut vuorten ympäröimälle Takayaman altaalle Miyajoen varrelle. Idässä kaupunki rajautuu Toyaman ja Naganon, lännessä Fukuin ja Ishikawan prefektuureihin. Takayamassa on 87&nbsp;061 asukasta (toukokuussa 2020) ja sen pinta-ala on 2&nbsp;177,61 neliökilometriä. Pinta-alaltaan se on Japanin suurin kaupunki.

Takayama kehittyi linnanaluskaupunkina ja Hidan alueen keskuspaikkakuntana 1500-luvun lopulta lähtien. Kaupungin linnan perusti Kanamori Nagachika Toyotomi Hideyoshin käskystä. Vuonna 1692 alue siirtyi suoraan *[[bakufu]]n* alaisuuteen ja sinne sijoitettiin paikallinen hallintokeskus (*[[jin’ya]]*). Sysäyksen kaupungin kehitykselle antoi sittemmin rautatieyhteyden valmistuminen vuonna 1934. Kaupunkioikeudet osana Japanin nykyistä kunnallishallintoa Takayama sai pian sen jälkeen vuonna 1936. Kaupunki laajeni huomattavasti vuonna 2005, kun siihen liitettiin Kokufun ja Kugunon maaseutukaupungit sekä seitsemän kyläkuntaa: Asahi, Kamitakara, Kiyomi, Miya, Nyūkawa, Shōkawa ja Takane. Merkittäviä perinteisiä elinkeinoja ovat muun muassa puusepänteollisuus, erityisesti huonekalujen valmistus, ja lakkatyöt (*shunkeinuri*). Nykyisin kaupungissa toimii myös elektroniikkateollisuutta.

Takayamassa on säilynyt huomattava määrä vanhoja rakennuksia, joista monet on valittu tärkeäksi kulttuuriomaisuudeksi. Takayaman ”pikku-Kiotoksi” kutsuttu vanhakaupunki onkin suojeltu. Kaupunki tunnetaan myös kahdesta vuosittaisesta festivaalistaan (Takayama-matsuri), jotka on valittu Unescon aineettoman kulttuuriperinnön luetteloon. Niistä Hie-jinjan Sannō-festivaali järjestetään huhtikuussa, Sakurayama Hachiman-gūn Hachiman-festivaali lokakuussa. Muita nähtävyyksiä ovat esimerkiksi kansallisaarteeksi nimitetty Ankoku-jin temppeli, Hida-Takayaman kaupunginmuseo, entinen hallintorakennus Takayama jin’ya ja Hida minzokumuran ulkomuseo. Kaupunkiin kuuluu laajoja luonnonalueita kuumine lähteineen ja hiihtokeskuksineen. Osa kaupungin alueesta onkin liitetty Chūbu-sangakun ja Hakusanin kansallispuistoihin. Takayamaa palvelee JR Tōkain Takayama-päälinja.

## Kuvia

Tiedosto:Takayama Altstadt 14.jpg|Takayaman vanhaakaupunkia
Tiedosto:Sakurayama-hachimangu Takayama Gifu pref04s3s3990.jpg|Sakurayama Hachiman-gū
Tiedosto:大国台 (岐阜県高山市) - panoramio (2).jpg|Takayama-matsuri
Tiedosto:Takayama DSC 3905 (6260255121).jpg|Hida minzokumuran ulkomuseota
Tiedosto:Hotakadake Takayama01j3872.jpg|Hotakavuori Naganon prefektuurin rajalla


## Lähteet

## Aiheesta muualla

* Kaupungin internetsivut
View’n diskografia

Rap-artisti View’n diskografia.

## Albumit

### Studioalbumit

### EP't:

* *Avalon EP (2015)*
* *I See The Same Dream Every Night EP (2020)*



## Singlet

### Singlet
Tommy Samuelsson

**Tommy Samuelsson** (s. 12. tammikuuta 1960 Degerfors) on ruotsalainen jääkiekkoilija ja jääkiekkovalmentaja, joka pelasi puolustajana. Hän edusti Ruotsin maajoukkuetta kaksissa olympialaisissa, Kanada-cupissa 1987 ja kuusissa MM-kilpailuissa, joissa hän saavutti kaksi olympiapronssia ja kolme MM-hopeaa. Vuonna 1977 hän oli voittamassa alle 18-vuotiaiden Euroopan-mestaruutta. Hän edusti kotimaassaan Färjestad BK:ta kausina 1976–1995 ja lopetti pelaajauransa Itävallassa ja Sveitsissä. Samuelsson voitti Ruotsin-mestaruuden vuosina 1981, 1986 ja 1988. Hänet palkittiin Ruotsin parhaana pelaajana Guldpuckenilla vuonna 1986.

Samuelsson on toiminut eri seurojen päävalmentajana Ruotsin lisäksi Itävallassa ja Saksassa sekä Ruotsin maajoukkueen apuvalmentajana. Färjestad BK:n päävalmentajana hän voitti Ruotsin-mestaruuden vuosina 2009 ja 2011 sekä maajoukkueen apuvalmentajana maailmanmestaruuden vuonna 2006.

Färjestad on jäädyttänyt Samuelssonin pelinumeron 2.

## Lähteet
Takayama (täsmennyssivu)

**Takayama** voi tarkoittaa:

## Maantiede
* Takayama, Japanin kaupunki Gifun prefektuurissa
* Takayama, Japanin kyläkunta Gunman prefektuurissa
* Takayama, Japanin kyläkunta Naganon prefektuurissa

## Henkilöt
* Takayama Chogyū (1871–1902), japanilainen kirjailija
* Takayama Ukon (1552–1615), japanilainen kristitty daimio
* Aki Takayama (s. 1970), japanilainen taitouimari ja olympiamitalisti
* Hector Takayama (s. 1972), perulainen jalkapalloilija
* Katsunari Takayama (s. 1983), japanilainen nyrkkeilijä
* Kiroku Takayama (1893–1938), japanilainen taistelutaitojen opettaja
* Suzue Takayama (s. 1946), japanilainen lentopalloilija 
* Tadao Takayama (1904–1980), japanilainen jalkapalloilija
* Yoshiaki Takayama (1952–2010), japanilaissyntyinen suomalainen kokki

## Muuta
* Takayama-päälinja, JR Tōkain rautatielinja Japanissa
Ruotsin naisten koripallomaajoukkue

**Ruotsin naisten koripallomaajoukkue** edustaa Ruotsia naisten koripallon maajoukkuekilpailuissa.

Ruotsin maajoukkue on pelannut naisten EM-kilpailuissa seitsemän kertaa ollen parhaimmillaan kuudes vuonna 2019.

## Tilastot
### EM-kilpailut

* 1978 - 13.
* 1981 - 11.
* 1983 - 10.
* 1987 - 7.

* 2013 - 7.
* 2015 - 14.
* 2019 - 6.

### Pelaajatilastot
Lähde: Ruotsin koripalloliitto

**Eniten tehtyjä pisteitä**
# Kicki Johansson 3272
# Anne-Lee Mellström (Edwardzon) 1919
# Frida Eldebrink 1595
# Louice Halvarsson 1319
# Ingela Capin 1284

**Eniten pelattuja otteluita**
# Kicki Johansson 184
# Susanne Rosengren 145
# Kadidja Andersson 138
# Anna Barthold 133
# Anne-Lee Mellström (Edwardzon) 132
# Frida Eldebrink 131
# Louice Halvarsson 131

Muita pelaajia: Karin Laukkanen, Sari Karttunen, Danielle Hamilton-Carter, Marie Kumlin

## Lähteet

## Aiheesta muualla

* Virallinen kotisivu
Kalle Grundel

**Kalle Grundel** (s. 2. lokakuuta 1948) on ruotsalainen aktiiviuransa päättänyt ralliautoilija. Aktiiviuransa aikana Grundel ei voittanut MM-osakilpailuja, mutta ajoi yhden palkintopallisijoituksen.

Grundel debytoi MM-tasolla vuoden 1977 Ruotsin rallissa ajokkinaan yksityinen Saab 99 EMS. Grundel kilpaili MM-sarjassa satunnaisesti 1 tai 2 kertaa kaudessa Saabilla aina vuoteen 1981 asti. Vuoden 1982 Ruotsin ralliin Grundel osallistui Volkswagen Golf GTI:lla ja sijoittui ensimmäisen kerran urallaan MM-pisteille. Seuraavana vuonna Grundel ajoi Ruotsin rallissa sikäläisen maahantuojan Golfilla ja kauden päättäneessä RAC-rallissa Volkwagen Motorsportin tehdastiimin Golfilla. Ruotsissa sijoitus oli hienosti viides ja Englannissa kahdeksas. Kaudelle 1984 Grundel sai Volkswagenin tehdastiimin ajattamana kahdeksan MM-rallin ohjelman. Tuloksena oli neljä keskeytystä ja kolme sijoitusta MM-pisteille. Kaikissa neljässä maaliin asti ajamassaan kisassa hän ajoi luokkavoittoon.

Kaudella 1985 Grundel ajoi kaksi kilpailua Peugeot Talbot Sportin tehdastallissa korvaten Argentiinan rallissa vakavasti loukkaantuneen Ari Vatasen. Suurajoista tuloksena oli yleiskilpailun viides sija ja RAC rallissa keskeytys ulosajon vuoksi.

Kaudelle 1986 Grundel siirtyi Fordin tehdastalliin jossa ajoi neljä MM-rallia. Fordin jättäessä Suurajot väliin, Grundel sai luvan osallistua ralliin Lancian kolmannella autolla Markku Alénin ja Mikael Ericssonin tallitoverina. Kaudelle 1987 siirryttiin B-ryhmästä heikompitehoisiin A-ryhmän autoihin ja Grundel jatkoi Fordin tehdaskuljettajana kolmen rallin ajan. Kauden päättäneessä RAC-rallissa hän ajoi etuvetoisella Peugeotilla.

Kaudella 1988 Grundel kilpaili vain kahdessa MM-rallissa. Kotikisassaan Ruotsissa alla oli Ruotsin maahantuojan ilmoittama Mazda 323 ja RAC-rallissa jälleen Peugeota. RAC-ralli jäi myös Grundelin viimeiseksi startiksi MM-tasolla. Kausilla 1988–1991 Grundelin pääasiallinen työnantaja oli Peugeotin Saksan maahantuoja, jonka nimissä hän osallistui Saksassa ajettuihin EM-sarjan osakilpailuihin. 

Kausien 1991–1998 aikana Grundel ajoi satunnaisia ralleja satunnaisella kalustolla eri puolilla maailmaa. Vuodesta 2005 lähtien ohjelmassa on ollut lähinnä erinäisiä näytöskilpailuita Keski-Euroopassa.

## Lähteet
* Kalle Grundelin ura eWRC:ssa
Joona Puhakka (tubettaja)

**Joona Puhakka** (s. 12. maaliskuuta 1998) on suomalainen tubettaja, joka tekee sisältöä KOUKUS-nimiselle kanavalle (aikaisemmin A-lapset) ystävänsä Roope Ranniston kanssa. Syyskuussa 2023 kanavalla oli 310 tuhatta tilaajaa. Vuonna 2014 Joona Puhakka voitti Roope Ranniston kanssa vuoden härökanava-palkinnon Tubeconissa.

Vuonna 2009 Puhakka oli mukana Ylen *[[Jotain rajaa]]* -sarjassa. Maaliskuussa 2020 Puhakka esiintyi *[[Posse (televisiosarja)|Posse]]*-ohjelmassa. Puhakka oli mukana Ylen tv-sarjassa *[[Verta, hikeä ja T-paitoja|Verta, hikeä ja t-paitoja]]*, jossa neljä suomalaista vaikuttajaa tutustui vaateteollisuuteen Myanmarissa. Puhakka nähtiin Myyrän toisella tuotantokaudella maaliskuussa 2021. Puhakka ja Rannisto ovat myös osallistuneet ohjelmaan *[[Suomen hauskin tavis]]*.

Joona Puhakka on näyttelijä Johanna Puhakan pikkuserkku.

Joona Puhakka on kavereidensa Roope Ranniston, Tuomas Mönkkösen sekä Olli Litmasen kanssa perustanut jalkapallojoukkueen vuonna 2022 nimeltä Gilla FC, joka toimi aluksi nimellä Aston Gilla.

## Lähteet

## Aiheesta muualla
*KOUKUS YouTubessa
Mayfair

**Mayfair** on alue Lontoon West Endissä Hyde Parkin itälaidalla. Hallinnollisesti se kuuluu City of Westminsteriin.

Mayfair on yksi Lontoon ja koko maailman kalleimmista asuinalueista. Alue on kuitenkin suurimman osan vuotta suhteellisen autio. Suuri osa omistajista on ulkomaalaisia, muun muassa arabimaista, ja he viettävät Lontoossa vain muutaman viikon vuodessa. Asukkaita on tyypillisesti paikalla heinä- ja elokuussa.

## Lähteet

## Aiheesta muualla
Kirves (täsmennyssivu)

**Kirves** voi tarkoittaa seuraavia:

* kirves, työkalu
* kirves, varsinkin Itä-Suomessa pelattu korttipeli
* Kirves, sukunimenä:
** Heidi Kirves, näyttelijä
** Juho Kirves (1868–?), SDP:n kansanedustaja
** Lauri Kirves (1914–1985), Suomen Metsäteollisuuden Keskusliiton toimitusjohtaja
** Outi Kirves (s. 1960), taidegraafikko
** Tauno Kirves (1918–2000), maastohiihtäjä
** Tauno Kirves (1943–2020), Hyvinkään kaupunginjohtaja 1989–2006
** Timo Kirves (1939–2021), lehti- ja mainosvalokuvaaja.
132 Aethra

**132 Aethra (A873 LA)** on Marsin radan leikkaava asteroidi. 
Asteroidin löysi James Craig Watson vuonna 1873.

Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityypin mukaan se on M- tai Xe-luokkaa (SMASSII)).

Se on nimetty Theseuksen äidin Aethran mukaan.

Asteroidi on ensimmäinen löydetty Marsin radan leikkaava asteroidi. Asteroidi oli kadotettu vuosina 1873 ja 1922.

## Lähteet
Sysi-imarteet

**Sysi-imarteet** eli **nevaimarteet** (*Thelypteris*) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun voidaan katsoa kuuluvan vain muutama laji tai yli 400 lajia.

Sysi-imarteet ovat monivuotisia saniaisia, joilla suikertava ja karvainen juurakko. Lehdet kasvavat juurakosta yksittäin ja ovat kasvutavaltaan pystyjä. Lehtiruoti on kalju sekä suunnilleen yhtä pitkä kuin lehtilapa. Lehtilapa on vaaleanvihreä ja muodoltaan kaksi kertaa pariliuskainen. Itiöpesäkkeet sijaitsevat lehtien pikkuliuskojen laidoilla.

Suvun lajeista Suomessa tavataan ainoastaan nevaimarretta (*Thelypteris palustris*).

## Lajeja
* *[[Thelypteris abrupta]]*
* *[[Thelypteris angustifolia]]*
* *[[Thelypteris blanda]]*
* *[[Thelypteris consanguinea]]*
* *[[Thelypteris decussata]]*
* *[[Thelypteris deflexa]]*
* *[[Thelypteris deltoidea]]*
* *[[Thelypteris leptocladia]]*
* vuori-imarre (*Thelypteris limbosperma*, syn. *Oreopteris limbosperma*)
* *[[Thelypteris noveboracensis]]*
* nevaimarre (*Thelypteris palustris*)
* *[[Thelypteris resinifera]]*
* *[[Thelypteris reticulata]]*
* *[[Thelypteris retroflexa]]*
* *[[Thelypteris rustica]]*
* *[[Thelypteris sancta]]*
* *[[Thelypteris scolopendrioides]]*

* korpi-imarre (*Thelypteris phegopteris* → nykyinen nimi *Phegopteris connectilis*)

## Lähteet

## Aiheesta muualla
* Suomen Lajitietokeskus: Sysi-imarteet – ''Thelypteris''
Bo Berglund

**Bo Berglund** (s. 6. huhtikuuta 1955 Själevad) on ruotsalainen jääkiekkoilija, pelipaikaltaan laitahyökkääjä. Hän edusti Ruotsin maajoukkuetta kaksissa olympialaisissa, joissa molemmissa hän saavutti olympiapronssia, ja vuoden 1989 MM-kilpailuissa. Hän edusti kotimaassaan MoDo AIK:ta kausina 1973–1977, Djurgårdens IF:ää kausina 1977–1983 ja NHL-uransa jälkeen AIK:ta kausina 1986–1990. Berglund voitti Ruotsin-mestaruuden kaudella 1982–1983 ja oli Elitserienin pistepörssin ykkönen kaudella 1987–1988.

NHL-seura Boston Bruins varasi Berglundin vuoden 1975  kahdeksannella kierroksella 140. varausvuorolla mutta tuolloin varaus ei johtanut NHL-sopimukseen. Quebec Nordiques varasi hänet vuoden 1983 varaustilaisuuden 12. kierroksella 232. varausvuorolla, ja samana vuonna Berglund siirtyi NHL:ään, jossa hän pelasi kolme kautta. Kesken kauden 1984–1985 hän siirtyi Quebecistä Minnesota North Starsiin, ja seuraavalla kaudella hän edusti Minnesotan lisäksi vielä Philadelphia Flyersia mutta pelasi enemmän farmisarja AHL:ssä. Kaikkiaan hän pelasi NHL:ssä 130 runkosarjaottelua, joissa hän teki 28 maalia ja sai 40 syöttöpistettä. Yhdeksässä NHL:n pudotuspelissään hän teki kaksi maalia, molemmat ensimmäisellä kaudellaan.

Berglund palkittiin Ruotsin parhaana pelaajana Guldpuckenilla vuonna 1988. Hän on pelaajauransa jälkeen toiminut pitkään NHL-seura Buffalo Sabresin pelaajatarkkailijana.

## Lähteet
Oulun sotilaslääni

**Oulun sotilaslääni** (OULSL) oli Pohjoisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Kajaanin, Raahen ja Oulun sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetuille Pohjois-Suomen ja Lapin sotilaslääneille.

## Komentajat
Sotilasläänin komentajina olivat:
* eversti Aimo Niemenkari 1993 – 1995
* eversti Pekka Uutaniemi 1995 – 2000
* eversti Juhani Tyynelä 2000 – 2002
* everstiluutnantti Veikko Greus 2002 – 2003
* eversti Timo Suutarinen 2003 – 2007

## Lähteet
*

### Viitteet
Pyöröimarteet

**Pyöröimarteet** (*Cyclosorus*) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun kuuluu ainakin 150 lajia, mahdollisesti jopa noin 500 lajia.

Pyöröimarteita ei kasva Suomessa.

## Lajeja
* *[[hammaspyöröimarre|Cyclosorus dentatus]]* – hammaspyöröimarre
* *[[Cyclosorus extensus]]*
* *[[Cyclosorus gongylodes]]*
* *[[lomapyöröimarre|Cyclosorus interruptus]]* – lomapyöröimarre
* *[[Cyclosorus jaculosus]]*
* *[[Cyclosorus parasiticus]]*
* *[[Cyclosorus taiwanensis]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Cyclosorus''
Korpi-imarteet

**Korpi-imarteet** eli **palleimarteet** (*Phegopteris*) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun voidaan lukea kuuluvaksi vain muutama laji tai hyvin paljon lajeja.

Korpi-imarteet ovat monivuotisia saniaisia, joilla on suikertava maanalainen juurakko. Lehdet kasvavat juurakosta yksittäin, ja lehtiruodit ovat melko pitkiä. Lehtiruotien tyvellä on vaaleita, karvamaisia suomuja. Lehtilapa on yleismuodoltaan jokseenkin kolmiomainen ja kahteen kertaan pariliuskainen. Lehtien yläpinnat ovat karvaisia ja alapinnat suonien kohdilta suomuisia. Lehtilavan alimmat liuskat ovat taakäänteisiä. Itiöpesäkkeistöt ovat pieniä.

Korpi-imarteisiin kuuluvista lajeista Suomessa tavataan ainoastaan korpi-imarretta (*Phegopteris connectilis*).

## Lajeja
* *[[Phegopteris amaurophylla]]*
* *[[Phegopteris bukoensis]]*
* *[[Phegopteris cheilanthoides]]*
* *[[korpi-imarre|Phegopteris connectilis]]* – korpi-imarre
* *[[viikateimarre|Phegopteris decursive-pinnata]]* – viikateimarre
* *[[Phegopteris hexagonoptera]]*
* *[[Phegopteris lineata]]*
* *[[Phegopteris moussetii]]*
* *[[Phegopteris philippinensis]]*
* *[[Phegopteris polypodioides]]*
* *[[Phegopteris portoricensis]]*
* *[[Phegopteris prolifera]]*
* *[[Phegopteris somai]]*
* *[[Phegopteris subdigitata]]*
* *[[Phegopteris tibetica]]*

## Lähteet

## Aiheesta muualla
* Suomen Lajitietokeskus: Palleimarteet – ''Phegopteris''
* Finto: Kassu – Kasvien suomenkieliset nimet: ''Phegopteris''
Sotkamon lukio

**Sotkamon yhteislukio** on Sotkamon kirkonkylällä toimiva lukio ja erikoislukio. Yleislinjan ohella lukio tarjoaa mahdollisuutta opiskeluun urheiluvalmentatumisen mahdollistavalla urheilulinjalla palkitussa urheilulukiossaan. 

Vuonna 2018 Sotkamon lukiota tai sen erikoislukiota kävi 318 oppilasta. Suuri osa lukioon hakeutuvista tulee Sotkamon ulkopuolelta. Erityisesti pyritään Sotkamon urheilulukioon. 

Lukiorakennuksen vanhan A-osan purkamisesta ja korvaamisesta uudisrakennuksesta uutisoitiin loppuvuonna 2021. Uudisosa otettiin käyttöön vuoden 2025 alussa.  

Sotkamon lukioon kunnan ulkopuolelta tulevilla opiskelijoilla on merkittävä talousvaikutus Sotkamon seudulle. Opiskelijoiden tulovaikutuksen arvioidaan olevan yli miljoona euroa lukuvuodessa.

## Tunnettuja lukion käyneitä
*Iivo Niskanen, maastohiihtäjä
*Kerttu Niskanen, maastohiihtäjä
*Krista Pärmäkoski, maastohiihtäjä
*Jasmin Kähärä, maastohiihtäjä
*Kaisa Mäkäräinen, ampumahiihtäjä
*Mari Eder, ampumahiihtäjä
*Suvi Minkkinen, ampumahiihtäjä
*Tuomas Harjula, ampumahiihtäjä
*Antti Aalto, mäkihyppääjä
*Tapio Korjus, keihäänheittäjä

## Lähteet
Lapin sotilaslääni

**Lapin sotilaslääni** (LAPSL) oli Pohjoisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Kemin ja Rovaniemen sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetuille Pohjois-Suomen ja Lapin sotilaslääneille.

## Komentajat
Sotilasläänin komentajina olivat:
* kenraalimajuri Ilkka Hollo 1993 – 1994
* kenraalimajuri Seppo Tanskanen 1994 – 1996
* prikaatikenraali Kauko Taskila 1997 – 2000
* prikaatikenraali Sippo Ryynänen 2000 – 2002
* prikaatikenraali Jaakko Oksanen 2003 – 2005
* eversti Markku Aherto 2005-2007
 
## Lähteet
*

### Viitteet
Peter Eriksson (jääkiekkoilija)

**Peter Eriksson** (s. 12. heinäkuuta 1965 Nässjö) on ruotsalainen jääkiekkoilija, pelipaikaltaan laitahyökkääjä. Hän edusti Ruotsin maajoukkuetta Kanada-cupissa 1987, Calgaryn olympialaisissa 1988, missä hän saavutti pronssia, ja vuoden 1989 MM-kilpailuissa. "Kessler" Eriksson edusti kotimaassaan pääsarjatasolla HV71:tä, johon hän siirtyi vuonna 1984, kausina 1985–1989 ja 1990–1994, ja pelattuaan kolme kautta toisella sarjatasolla IF Troja-Ljungbyssä hän päätti pelaajauransa saksalaisseura Nürnberg Ice Tigersissa kaudella 1997–1998.

NHL-seura Edmonton Oilers varasi Erikssonin vuoden 1987  neljännellä kierroksella 64. varausvuorolla. Eriksson pelasi Edmontonissa kaudella 1989–1990 NHL:n runkosarjassa 20 ottelua, joissa hän teki kolme maalia ja sai kolme syöttöpistettä. Farmisarja AHL:ssä hän edusti Cape Breton Oilersia.

## Lähteet